ཧི་མ་ལའི་དཔེ་མཛོད་ཁང་གི་ལས་གཞི་ལ་གཙོ་བོ།རྒྱལ་ཕྱི་ནང་དང་ལྷག་ཏུ་བོད་ཡུལ་འདིར་ནང་བསྟན་གྱི་གསུང་རབ་ཡོད་དོ་ཅོག་དང་།རང་རེ་བོད་ཀྱི་ཤུལ་བཞག་གི་བརྩམས་ཆོས་དང་།དེང་རབས་དངོས་ཡོད་མཁས་པའི་བརྩམས་ཆོས་རིན་ཐང་དང་ལྡན་པ་ཡོངས་ཧི་མ་ལའི་རིག་མཛོད་ཁང་དུ་འཚོལ་སྡུད་བྱས་ཏེ།རིག་གཞུང་དེ་དག་གློག་རྡུལ་ཡི་གེ་རུ་ཕབ་ནས་ཞུ་དག་དང་རྩོམ་སྒྲིག་གང་ལེགས་བྱས་ནས་ཧི་མ་ལའི་རིག་མཛོད་ཆེན་མོ་ཞེས་པའི་ཡིག་གཟུགས་དང་།དཔེ་རྟགས།རྣམ་པ།དཔེ་ཕྲེང་སོགས་གཅིག་གྱུར་གྱིས་རྒྱལ་སྤྱིའི་ཚད་ལྡན་རང་བཞིན་ཅན་ནམ།བོད་ཀྱི་རིག་གཞུང་ཆ་ཚང་འདུས་ཡོད་པའི་དཔེ་ཚོགས་གསར་བ་ཞིག་དཔར་བསྐྲུན་བྱས་ཏེ་རྒྱལ་ཕྱི་ནང་དང་བོད་ཁུལ་གྱི་ཕྱོགས་ཡོངས་ཀྱི་དགོན་སྡེ་དང་།ཆོས་གྲྭ།སློབ་གྲྭ་ཆེ་ཁག་སོ་སོར་ང་ཚོ་སྒང་བ་བོད་པའི་རིག་གནས་འདི་བརྒྱུད་འཛིན་དང་དར་སྤེལ་རྒྱ་ཆེན་པོ་འོང་ཆེད་ཕྱོགས་ཡོངས་ལ་གཟིགས་འབུལ་འགྲེམས་སྤེལ་གནང་རྒྱུ་ཡིན།